Պաոլո Կանավարո

Պաոլո Կանավարո (իտալերեն՝ Paolo Cannavaro, հունիսի 26, 1981(1981-06-26), Նեապոլ, Իտալիա), իտալացի նախկին ֆուտբոլիստ։ Խաղացել է կենտրոնական պաշտպանի դիրքում։ 1999 թվականին միացել է Պարմային, որտեղ հանդես է եկել իր եղբոր՝ 2006 թվականի աշխարհի չեմպիոն և Ոսկե գնդակի հաղթող Ֆաբիո Կանավարոյի հետ։ Այստեղ նա խաղաց 7 տարի՝ օգնելով թիմին հասնել ՈՒԵՖԱ Գավաթի կիսաեզրափակիչ 2005 թվականին։ 2006 թվականին Կանավարոն տեղափոխվեց Նապոլի՝ դառնալով թիմի ավագը։ Իր առաջին մրցաշրջանում Նապոլին բարձրացավ Սերիա A, իսկ 2008 թվականին՝ որակավորվեց ՈՒԵՖԱ Գավաթին։ 2011 թվականին Նապոլին որակավորվեց Չեմպիոնների Լիգային, իսկ 2012 թվականին՝ հաղթեց Իտալիայի գավաթը՝ իր առաջին գավաթը վերջին 20 տարիների ընթացքում։ Նապոլիի կազմում 8 մրցաշրջան անցկացնելուց հետո, 2014 թվականին Կանավարոն տեղափոխվեց Սասուոլո, որտեղ հանդես եկավ մինչև 2017 թվականը, երբ ավարտեց պրոֆեսիոնալ ֆուտբոլիստի կարիերան։ Կարիերան ավարտելուց հետո իտալացին միացավ Ֆաբիո Կանավարոյին Գոուանչժոու Էվերգրանդում որպես մարզչի օգնական։


== Ակումբային կարիերա ==


=== Վաղ կարիերա ===
Կանավարոն պրոֆեսիոնալ ֆուտբոլիստի կարիերան սկսել է Նապոլիում 1998-99 մրցաշրջանում՝ հանդես գալով Սերիա B-ում։


=== Պարմա և Վերոնա ===
Հաջորդ մրցաշրջանում Կանավարոն տեղափոխվեց Պարմա, որտեղ հանդես էր գալիս իր եղբայրը։ Իր դեբյուտը նշեց Լեչեի դեմ՝ 4-1 ավարտված խաղում։
2001-02 մրցաշրջանում Կանավարոն վարձավճարով տեղափոխվեց Վերոնա։ Այստեղ նա անցկացրեց 25 հանդիպում և խփեց իր պրոֆեսիոնալ կարիերայի առաջին գոլը։ Հաջորդ մրցաշրջանում նա վերադարձավ Պարմա, սակայն այստեղ նա չէր ստանում շատ խաղաժամանակ՝ լինելով պահեստային խաղացող։ Պարմայի կազմում Կանավարոն անցկացրեց 128 հանդիպում՝ դառնալով 4 գոլի հեղինակ։


=== Նապոլի ===
2006 թվականին Կանավարոն վերադարձավ Նապոլի։ Ակումբի կազմում իր առաջին մրցաշրջանում Նապոլին տեղափոխվեց Սերիա A։ Հաջորդ մրցաշրջանում իտալացին դարձավ Նապոլիի ավագը՝ օգնելով թիմին վերականգնվել։ 2008 թվականին Նապոլին որակավորվեց ՈՒԵՖԱ Գավաթին, իսկ 2011 թվականին՝ Չեմպիոնների Լիգային։ 2012 թվականին Նապոլին հաղթեց Իտալիայի գավաթը՝ իր առաջին գավաթը վերջին 20 տարիների ընթացքում։
2012 թվականի դեկտեմբերին 6 ամսով որակազրկվել է՝ պայմանավորված խաղերի պատճառով։


=== Սասուոլո ===
2014 թվականի հունվարի 31-ին Կանավարոն անվճար տեղափոխվեց Սասուոլո՝ կնքելով 3 տարվա պայմանագիր։
2017 թվականի դեկտեմբերին Կանավարոն հայտարարեց, որ ամսվա վերջում կավարտի պրոֆեսիոնալ ֆուտբոլիստի կարիերան։ Վերջին անգամ խաղադաշտ դուրս եկավ դեկտեմբերի 30-ին՝ Ռոմայի դեմ խաղում։


== Միջազգային կարիերա ==
2002-ից 2004 թվականներին Կանավարոն 18 հանդիպում անցկացրեց Իտալիայի մինչև 21 տարեկանների հավաքականի կազմում՝ մասնակցելով 2002 թվականի Եվրոպայի առաջնությանը, որտեղ Իտալիան հասավ առաջնության կիսաեզրափակիչ։ 2007 թվականի հոկտեմբերի 13-ին Կանավարոն հայտավորվեց Իտալիայի ազգային հավաքական՝ Հարավային Աֆրիկայի դեմ խաղի համար, սակայն այդպես էլ խաղադաշտ դուրս չեկավ։


== Մարզչական կարիերա ==
Կարիերան ավարտելուց հետո Կանավարոն միացավ իր եղբորը չինական Գոուանչժոու Էվերգրանդում որպես մարզչի օգնական։


== Կարիերայի վիճակագրություն ==


== Նվաճումներ ==


=== Ակումբային ===
ՆապոլիԻտալիայի գավաթ (1)․ 2011–12


== Ծանոթագրություններ ==


== Արտաքին հղումներ ==
Կանավարոյի պաշտոնական Ինստագրամի էջը
Կանավարոն transfermarkt-ում
Կանավարոն WhoScored.com կայքում
Կանավարոն Սերիա A-ի պաշտոնական կայքում Archived 2018-02-20 at the Wayback Machine.
Կանավարոն ՈՒԵՖԱ-ի պաշտոնական կայքում